ג'ורג' הינקאפי

ג'ורג' הינקאפי גרסיאס (באנגלית: George Hincapié Garcés; ‏נולד ב־29 ביוני 1973) הוא רוכב אופניים אמריקאי לשעבר. הינקאפי, יליד קווינס, ניו יורק, מזוהה הן כרוכב בעל הישגים במרוצי קטעים קצרים ובמרוצים חד-יומיים והן כחברו לקבוצה וכפועל של לאנס ארמסטרונג, לו סייע רבות בשבעת ניצחונותיו בטור דה פראנס. בנוסף סייע הינקאפי לאלברטו קונטדור (2010) ולקאדל אוונס (2011) לנצח בטור דה פראנס ובכך העלה ל-9 את מספר הפעמים בהם רכב כפועל לצדו של מנצח המרוץ. באוקטובר 2012 הוציא הינקאפי הודעה לעיתונות בה הודה בשימוש בחומרי אמרוץ אסורים במהלך חלק מהקריירה המקצוענית שלו. הישגו הבולט במרוצים הקלאסיים הוא ניצחון במרוץ גנט–וייפלחם ב-2001. כמו כן, ניצח במרוצים של קורנה–בריסל–קורנה וגראן פרי דה פלואה ב-2005. ניצחונותיו הבולטים במרוצי קטעים קצרים הם במרוצים: הטור של לוקסמבורג, שלושת הימים של ברוז'-דה פאנה והטור של מיזורי. כמו כן זכה בקטעים בודדים במרוצים, כולל שלב אישי בטור דה פראנס ושלושה שלבים במסגרת מרוץ נגד השעון קבוצתי ושני שלבים בדופינה ליברה. באמצע העשור הראשון של המאה ה-21 נחשב באופן קבוע מועמד לניצחון בפריז–רובה וברונדה ון פלנדרן. הינקאפי הוא הרוכב היחיד שרכב עם ארמסטרונג בכל אחד משבעת ניצחונותיו בטור דה פראנס. ארמסטרונג העריך מאוד את הינקאפי והקפיד שהינקאפי תמיד יהיה חלק מסגל הקבוצה לטור. במרוצים שלפני הטור, לעיתים נדירות, שימש ארמסטרונג כפועל עבור הינקאפי. הינקאפי ניצח לראשונה שלב בטור ב-17 ביולי 2005. זהו ניצחונו היחיד של הינקאפי בטור (השתתפותו העשירית) והראשון של פועל של לאנס מאז 1999. ב-2011 זינק הינקאפי בפעם ה-16 לטור דה פראנס. בכך הישווה את שיאו של ההולנדי יופ זוטומלק שאף הוא זינק וסיים 16 מרוצים של הטור דה פראנס. ב-1 באפריל 2012 שבר הינקאפי את שיאו של הבלגי בריק סכוטה כשסיים את מרוץ הרונדה ון פלאנדרן בפעם ה-17. בשנים האחרונות עיקר כוחו של הינקאפי במרוצים אישיים נגד השעון. הוא ניצח בפרולוג של הדופינה ליברה ב-2005, סיים שלוש פעמים במקום השני בפרולוגים במרוצים שנערכו ב-2006 וניצח את שלב המרוץ נגד השעון בטור של בנלוקס. בשנת 2004 השיק קו בגדי ספורט ביחד עם אחיו. הינקאפי הגיע אל ספורט האופניים בעזרת אביו. אביו שכנע אותו להרשם למרוץ בסנטרל פארק. הוא נשוי לדוגמנית ונערת פודיום של הטור, מלאני סימיאונה. בשנת 2004 נולדה לזוג בת. ב-10 באוקטובר 2012 פרסם הינקאפי הודעה באתרו הרשמי בה הודה בשימוש בסמים אסורים, וכי סוכנים פדרליים וסוכני הסוכנות האמריקאית למניעת סמים בספורט פנו אליו בנוגע לפעילותו זו. מאוחר יותר באותו היום התפרסמה הצהרה לפיה הסכים הינקאפי להשעייה בת חצי שנה מפעילות, החל מה-1 בספטמבר 2012 עד 1 במרץ 2013, ולביטול כל תוצאות המרוצים בהם השתתף בין 31 במאי 2004 ועד 31 ביולי 2006. 1988 אלוף ארצות הברית (עד גיל 17 ) 1991 אלוף העולם (עד גיל 19) באופני מסלול במקצה המרדף. 1992 מקום ראשון, המבחנים האמריקאים למשחקים האולימפיים, מרוץ קבוצתי נגד השעון. 1994 קבוצת מוטורולה הטור של לוקסמבורג מקום ראשון כללי, ניצחון ב 2 שלבים וראשון בדירוג הנקודות קלאסיקה מערב וירג'יניה. מקום ראשון, שלב 3. 1995 קבוצת מוטורולה 1997 קבוצת רשות הדואר של ארצות הברית מקום ראשון, שלב 1, סטמנה קאטאלנה. 1998 קבוצת רשות הדואר של ארצות הברית. מרוץ קילינגטון, מקום ראשון בדירוג הכללי 1999 קבוצת רשות הדואר של ארצות הברית. הטור של לוקסמבורג מקום 1,בדירוג הנקודות. הטור של בריטניה מקום ראשון שלב 6. 2001 קבוצת רשות הדואר של ארצות הברית. גנט–וייפלחם מקום ראשון הגרנד פרי של סן פרנסיסקו, מקום ראשון. 2002 קבוצת רשות הדואר של ארצות הברית. טור דה פראנס מקום 59 בדירוג הכללי. 2003 קבוצת רשות הדואר של ארצות הברית. הטור של בלגיה מקום 7 בדירוג הכללי. טור דה פראנס מקום 47 בדירוג הכללי. 2004 קבוצת רשות הדואר של ארצות הברית מקום 1, שלושת הימים של ברוז'-דה פאנה. טור דה פראנס מקום 33 בדירוג הכללי. מקום 1, שלב 4. (נגד השעון קבוצתי). פריז–רובה, מקום 8. 2005 קבוצת דיסקברי צ'אנל. מרוץ קורנה–בריסל–קורנה, מקום 1. מקום 14 בדירוג הכללי טור דה פראנס. מקום 1, שלב 15. מקום 1, שלב 4. (נגד השעון קבוצתי). מקום 32 בדירוג הכללי דופינה ליברה. מקום 1, פרולוג. מקום 1, שלב 7. פריז–רובה מקום שני. מקום 1, גראן פרי דה פלואה 2006 קבוצת דיסקברי צ'אנל. טור דה פראנס מקום 32 בדירוג הכללי. החולצה הצהובה אחרי השלב הראשון. נלבשה במהלך שלב 2. מקום שני בפרולוג טור דה בנלוקס מקום שני בדירוג הכללי. מקום שני בפרולוג. מקום ראשון, שלב 4.(נגד השעון קבוצתי) חולצה אדומה אחרי שלב 4. רונדה ון פלנדרן מקום שלישי. הטור של קליפורניה, מקום 4 בדירוג הכללי. מקום ראשון, שלב 2. מקום 1, שלב 5. 2007 קבוצת דיסקברי צ'אנל. , הטור של מיזורי, מקום ראשון בדירוג הכללי. מקום ראשון, שלב 2. הטור של ג'ורג'יה, מקום 20 בדירוג הכללי. מקום שלישי, שלב 6. טור דה פראנס מקום 24 בדירוג הכללי. מקום 3 בפרולוג. 2008 קבוצת היי רואד/קולומביה. הטור של קליפורניה. הרוכב האגרסיבי, שלב 3. מקום ראשון, שלב 7. דופינה ליברה מקום ראשון, שלב 2. מדיה וקבצים בנושא ג'ורג' הינקאפי בוויקישיתוף אתר האינטרנט הרשמי של ג'ורג' הינקאפי ג'ורג' הינקאפי, באתר olympedia.org ג'ורג' הינקאפי, באתר Cycling Archives ג'ורג' הינקאפי באתר המשלחת האולימפית של ארצות הברית סטטיסטיקת ניצחונות(הקישור אינו פעיל) ריאיון עם ג'ורג' הינקאפי George Hincapie confesses to drug use, אתר יורוספורט, 12 באוקטובר 2012 Hincapie part of nine Tour de France victories, cyclingnews.com, ‏ 23 ביולי 2011 BMC Racing Team Finishes 3-4 At Tour of Flanders, אתר קבוצת האופניים BMC‏, 1 באפריל 2012 http://www.georgehincapie.com/news/Statement-from-George-Hincapie/